
	Күн тәртібі
	
	
	
	
	

	Балаларды далада қабылдау
	Күнделікті дене қызуын өлшеу, балалардың дене терісіне, сыртқы келбетіне назар аудару; тәрбиешінің ата-аналарды толғандарған сұрақтарына жауаптары; балаларға арналған қолайлы орта тудыру.

	
	Ата-аналармен "Үй жануарлары" тақырыбында әңгімелесу.

	
	Үй жануарлар салынған сюжетті иллюстрацияларды қарастыру.
(тіл дамыту және көркем әдебиет)
Мақсат-міндеттер: балаларда үй жануарлары туралы ұғымдарды, оларға деген сүйіспеншілікті қалыптастыру, қамқорлық туралы түсінік беру.
"Ирелеңдеген жолдармен" ойын жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүруді) жетілдіру; асфальт бетіне салынған ирелеңдеген сызықтардың бойымен жүруге жаттықтыру.
	Кейіпкерлендіру ойыны
(тіл дамыту және көркем әдебиет)
Пияз: Асханадан шықпаймын,
Атым – пияз, бұқпаймын.
Көзден жасты шығарам,
Тұмаудан бірақ сақтаймын!
Қызанақ: Тал шыбығым бұралып,
Бақшаларда қызарып.
Тұрған ол мен- қызанақ,
Күнге қарап ұялып!
Картоп: Картоп- біздің атымыз,
Жер астында жатырмыз.
Бір тамырдан тараған,
Ағайынбыз бәріміз!
Сәбіз: Өсіретін бойыңды,
Дамытатын ойыңды.
Қоянға да азықпыз,
Сәбіздерміз жазықсыз!
Суреттерді қарастыру. Көгөніс (жеміс)
(тіл дамыту және көркем әдебиет, қоршаған әлеммен таныстыру)
Мақсат-міндеттері. Заттарды және олармен әрекеттерді атау, оларды суреттерден тану. Суреттердің мазмұны бойынша қойылған сұрақтарға жауап беруді дамыту. Сөздік қорларын байыту. Қоршаған әлемге қызығушылықты арттыру.
	"Бастаған суретті аяқта" сурет салудан жаттығулар.
(сурет салу)
Мақсат-міндеттер: Балалардың бейнелеу әрекетіне деген қызығушылығын ояту, көркемдік қабылдауларын дамыту. Ересектермен бірлескен әрекеттерге қызығушылықты ояту. Қағазға, құмға саусақпен сурет салу, ересектер салған суретті толықтыру. Ұсақ қол моторикасын, қабылдау қабілетін дамыту. Қарындашты үш саусақпен, қатты қыспай ұстау, суреттің қарапайым элементтері ретінде тік және тұйықталған дөңгелек сызықтарды қағаз бетінде жеңіл жүргізу. Белгілі бір ережелерді орындау: дұрыс отыру, қағазды умаждамау, жұмысты ұқыпты жасау.
Саусақ жаттығуы: "Кел санайық".
(тіл дамыту және көркем әдебиет)
Мақсат-міндеттер: ұсақ қол моторикасын дамыту.
1 дегенде тұрайық, (Саусақтарды ашып-жабу)
2, 3, 4 – алақанды соғайық, (Қол шапалақтау)
Оң жаққа бұрылып, (Алақанды оңға, солға бұру)
Сол жаққа бұрылып,
Бір отырып, бір тұрып, (Әр саусақты бүгу)
Біз жүгіріп алайық.
5 дегенде асықпай,
Орнымызды табайық.
	Лото: "Жан-жануарлар мен төлдері".
(тіл дамыту және көркем әдебиет, қоршаған әлеммен таныстыру)
Мақсат-міндеттер: балаларда үй жануарлары мен төлдері туралы ұғымдарды жетілдіру; ойлау, коммуникативті қабілеттерін дамыту.
Құралдар: жануарлар мен олардың төлдері салынған сурет-карточкалар.
"Иә-иә-иә", "жоқ-жоқ-жоқ" ойыны.
(дене тәрбиесі)
Мақсат-міндеттер: балалардың ой шапшаңдығын, жағымды эмоцияларын дамыту.
Балалар, сендер дос бола білесіңдер ме? (Балалардың жауаптары).
- Қазір оны ойын барысында тексеріп көреміз. Мен сұрақтар қоямын, ал сендер «иә-иә-иә» немесе «жоқ-жоқ-жоқ» деп жауап бересіңдер. Келістік пе?
Достыққа берік боламыз? (Иә-иә-иә)
Достықты бағалаймыз? (Иә-иә-иә)
Бірге тату ойнаймыз? (Иә-иә-иә)
Достық қолын созамыз? (Иә-иә-иә)
Достың ашуына тиеміз? (Жоқ-жоқ-жоқ)
Ал қуаныш сыйлаймыз? (Иә-иә-иә)
Досты ренжітеміз? (Жоқ-жоқ-жоқ)
Достармен бірге шай ішеміз? (Иә-иә-иә)
Жарайсыңдар! Сұрақтарға дұрыс жауап бердіңдер.
	"Шұбар тауық" ертегісі бойынша саусақ театры.
(тіл дамыту және көркем әдебиет)
Мақсат-міндеттер: "Шұбар тауық" ертегісі желісін балалармен бірге еске түсіру, кейіпкерлердің сөздерін мәнерлеп айтуға тарту; ертегілер әлеміне деген қызығушылықты арттыру, жағымды эмоцияларды дамыту.
Құралдар: ертегі кейіпкерлерінің саусаққа тағылатын бейнелері.
Үй құстарының суреттерін қарастыру.
(қоршаған әлеммен таныстыру, тіл дамыту және көркем әдебиет)
Мақсат-міндеттер: құстардың атауларын есте сақтауға, қайда мекендейтінін пысықтау; қамқорлыққа тәрбиелеу.

	
	Серуен алдында "Алдымен не кию керек, одан кейін не?" жаттығуы.
Мақсат-міндеттер: өзіне-өзі қызметі көрсету дағдыларын дамыту; киімдерді ретімен киіп, шкафта тазалықы сақтауға бейімдеу.
(еңбек іс-әрекеті)
	Еңбекке баулуға арналған тапсырма: ойын жабындысын сыпыру.
Асханадағы еңбек тапсырмалары.
Мақсат-міндеттер: қарапайым еңбек дағдыларын орындауды үйрету.
(еңбек іс-әрекеті)
	Еңбекке баулуға арналған тапсырма: "Пульверизатордан бөлме өсімдіктеріне су бүрку".
Мақсат-міндеттер: жаңа еңбек дағдыларын қалыптастыру; өсімдіктерге деген қамқорлық сезімдеріне баулу.
(еңбек іс-әрекеті)
	Еңбекке баулуға арналған тапсырма: ойын алаңын, ойын бөлмесін ретке келтіру.
Мақсат-міндеттер: бөлме, алаңда ретсіздікті байқап, тазалықты орнатуға бейімдеу.
Балықтарға жем шашу.
Мақсаты: балықтарға күтім жасауға араласу ниеттерін тәрбиелеу.
(еңбек іс-әрекеті)
	Ойын алаңында қимыл-қозғалыс ойындарын өткізу барысында:
-ойын шартын мұқият тыңда;
-ойынды тәрбиешінің белгісі бойынша баста;
-белгіленген жерде ғана ойна;
-лақтыру кезінде жолдасына қарай дәлдеме;
-белгіден кейін ғана допты лақтырып артынан жүгір;
-ойын кезінде бір-бірінді итерме.
(еңбек іс-әрекеті)

	Таңғы гимнастика
	(дене тәрбиесі)
№13-таңғы гимнастика кешені
1. Ізбен жүру.
2. Тыныс алу жаттығулары. «Көбелектер». 4 рет қайталау.
3. «Құстар». 4-5 рет қайталау.
Ұяда құстар отыр,
Далаға қарап отыр,
Аспанға ұшпақ болып,
Қанатын қағып отыр.
Ұшты-ұшты,
Бұтаққа қонды.
Б.қ.: балалар жүресінен отырады, бастарын оңға және солға бұру. Орындарынан тұрып, қолдарын сермеп жүгіреді.
4. «Аттар».
Б.қ.: балалар аттарды бейнелеп, жан-жаққа шашырап жүгіреді.
5. «Тышқандар келе жатыр». Жолмен тыныш жүру.

	Гигиеналық шаралар
	Сумен жуыну. Өз бетінше жеке орамалмен құрғатып сүрту. Шектеу шараларына байланысты залалсыздандыру үшін қосымша санитарлық талаптар қойылған болса орындау. Қажеттілігіне қарай, балаларға көмектесу арқылы өз-өзіне қызмет ету дағдыларын жетілдіру (педагогтің көмегі, бір-біріне көмектесу).

	Таңғы асқа дайындық
	(қоршаған әлеммен таныстыру, мәдени-гигиеналық дағдылар)
Балалармен бірге ойыншықтарды орнына жинау; тазалыққа баулу. Тамақтанар алдында қол жуу ережесін сақтап жуғызу; өз орамалын қолдануға дағдыландыру.

	Таңғы ас
	Ойын жаттығу: "Таза қолдар".
Мақсат-міндеттер: балаларда ересектердің бақылауымен қол жуу, жеке бас орамалдарымен мұқият сүрту біліліктіліктерін қалыптастыру. (мәдени-гигиеналық дағдылар)
Ойын-жағдаят: "Біз ас ішеміз".
Мақсат-міндеттер: үстел басында тыныш отыруды, денені, қасықты дұрыс ұстауды, қасыққа асты толтырмай алуды, ернеуі кең жерінен шусыз жеуді үйрету, өз бетінше, ұқыпты жеу біліктіліктерін тәрбиелеу.
(мәдени-гигиеналық дағдылар)

	Тәрбиеші
мен
балалардың
еркін
әрекеті
	«Жемістер» саусақ жаттығуы.
(дене тәрбиесі)
Ағаштағы жемістер (қолдарын жоғары көтеру)
Көп боп пісіп қалыпты. (қолдарын жандарына жіберу)
Оны көрген балақай (қол білезіктерін айналдыру)
Қалтасына салыпты. (қолдарын төмен түсіру)
Мүсіндеу: «Алма».
Мақсат-міндеттер. Балалардың мүсіндеу техникаларын бекіту.
	"Базарда" (көгөністер, сөз тіркесі) ойыны.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың көкөністер туралы ұғымдарын жетілдіру; коммуникативтік қабілеттерін дамыту.
Себеттерді аламыз.
Жолға түсіп жүреміз,
Базарға да жетеміз.
Сөреге қарай ғой,
Көкөністер ала ғой!
- Мұқият қарап, айтыңдаршы, базарда қандай көкөністер сатылып жатыр?
- Камила, саған не берейін? (Маған шалқан беріңіз (қияр, қызанақ, сәбіз).)
	Саусақ гимнастикасы.
(тіл дамыту және көркем әдебиет)
Жидектерді жұламыз,
Себеттерге жинаймыз
Себетіміз толғанда,
Құстарға таратамыз.
	Саусақ жаттығуы: "Қарақат".
(тіл дамыту және көркем әдебиет)
Мақсат-міндеттер: балалардың қол ұсақ моторикасын, сөйлеу қабілетін, жағымды эмоцияларды дамыту.
Өлең мазмұнына сай қимыл жасау.
Қалсам егер тығылып,
Қалың шөптің астында.
Таба алар деп кім біліп,
Жұрт көзінен қаштың ба?
Торсиған бал уызға
Кіп-кішкентай қарақат.
Салып қояр ауызға,
Болса егер бала тап.
( С. Мәуленов)
Асфальтта қарындаштармен сурет салу: «Жидектер».
	Саусақ жаттығуы. «Жемістер».
(тіл дамыту және көркем әдебиет)
Пісіп тұрған алмамын,
Тамсандырар бал дәмім.
Тіл үйірген алмұртпын.
Таңсығымын бар жұрттың.
Мына тәтті бал дәмін
Дастархандарыңа арнадым.
Материалдар мен бұйымдармен тәжірибе: "Марғауға арналған жіп орамдары".
(қоршаған әлеммен таныстыру, сенсорика)
Мақсат-міндеттер: балалардың ұсақ қол моторикасын, түстерді қабылдау, ойлау қабілеттерін дамыту.

	
	Дене тәрбиесінен ойын-жаттығулар
"Дана қонаққа келді"
Мақсат-міндеттер: Балаларды еңіс тақтайдың үстімен жоғары және төмен жүру; жүру кезінде алға қарап және қолдарын еркін ұстап, дене тепе-теңдігін сақтай білу дағдыларын жетілдіру; балалардың еңіс тақтайдың үстімен жоғары және төмен жүру икемділіктерін, қол, дене, аяқ бұлшық еттерін, дене тепе-теңдігін сақтау ептілігін дамыту.
	Тіл дамыту және көркем әдебиеттен ойын-жаттығулар
"Үй жануары"
Мақсат-міндеттер: Балалардың үй жануарлары туралы түсініктерін тереңдету; олардың түрлерін бір- біріннен ажырата білуге, зейін қойып тыңдауға үйрету; Педагогтың көмегімен үй жануарлары туралы қысқа әңгіме құрастыруды, жануарлардың төлдерінің аттарын жекеше, көпше түрде атауды үйрету (бота, ботақандар, құлыншақ, құлыншақтар, т.б); сұрақ-жауап арқылы балалардың ауызекі сөйлеу тілін дамыту; олардың бізге тигізер пайдасын айту және оларды күтіп баптауға, қорғап қамқорлық жасауға тәрбиелеу.
	Жапсырудан ойын-жаттығулар
"Күшікке арналған үйшік"
Мақсат-міндеттер: Дайын пішіндерден жапсыру дағдыларын қалыптастыру; балаларға күшікке арналған үйшіктің бөліктерін бөліп көрсетуге, олардың пішінін анықтауға үйрету; геометриялық пішіндердің атауларын бекіту: шеңбер, шаршы, үшбұрыш; үй жануарлары туралы білімдерін тиянақтау; иттің дене мүшелері туралы білімдерін бекіту (бас, құлақ, төрт аяғы, құйрық); балаларды жануарларға қамқорлық жасауға тәрбилеу.
	Құрастырудан ойын-жаттығулар
"Иттің үйшігі"
Мақсат-міндеттер: Балалардың үй жануарлары туралы білімдерін кеңейту, геометриялық фигуралардың аттарын (текше,шаршы,призма) бекіту, конструктордың бөліктерін белгілі бір ретпен орналастыруды үйрету.
	Музыкадан ойын-жаттығулар
"Аңдар әлеміне саяхат"
Мақсат-міндеттер: Берілген тапсырманы зейін қойып орындауға үйрету. Ойын арқылы балалардың қимыл іс - әрекетін дамыту. Балаларды ептілікке, шапшаңдыққа тәрбиелеу. Ұжым болып бірлесіп ойнауға тәрбиелеу.

	Серуенге дайындық
	(мәдени-гигиеналық дағдылар, қоршаған әлеммен таныстыру)
Балаларды өз шкафтарын танып, белгілі бір ретпен киініп-шешінуге, әртүрлі ілгектерді қолдана білуге баулуды жалғастыру. Киіміндегі олқылықты байқап, оны өз бетінше немесе ересектердің көмегімен ретке келтіруге, қажет кезде көмек сұрауға, серуенге дайын екенін білдіруге үйрету.
Серуенге шығар алдында қауіпсіздік жөніндегі нұсқаулар: "дұрыс", "дұрыс емес", "қауіпті" түсініктерін, серуенде сумен және құммен ойындарда қауіпсіздік ережелерін бекіту, лас суды ішпеу, құмды шашпау, тастарды лақтырмау, бас киімді шешпеу жайында қайта ескерту. Өз қажеттері туралы дереу педагогке айтуды ұсыну.

	Күндізгі серуен
	Мысықты бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: мысықтың үй жануары екендігіне көз жеткізу; мысықтың дене мүшелерін көріп, атауға бейімдеу; жан-жануарларға деген қызығушылықты арттыру.
Мысық мейірімді, сабырлы.
Мысық "Мияу-мияу" - деген дыбыстар шығарады.
Тәрбиешімен бірге мысықта не барын көрсетіп атау: мысықтың құлағы, аяғы, басы, құйрығы және жүні бар. Мысық ұйықтайды, жуынады, сүт ішеді. Тәрбиешінің ұсынысы бойынша мысық туралы ойынды ойнайды.
“Мысық пен торғайлар” қимыл-қозғалыс ойыны.
(дене тәрбиесі)
Мақсат-міндеттер: ойын шарты, белгі бойынша жан-жаққа шашырап жүгіруге дағдыландыру; ойын кейіпкерлерінің қимылдарына еліктеуге деген қызығушылықты тудыру.
Құмда шеңбер сызу. Шеңбер ортасында мысық. Балалар торғайлар. Торғайлар шеңбер сыртында секіріп, мазақтап, мысық көрмей тұрған кезде шеңберге ұшып кіреді де, мысыққа ұстатпауға тырысады. Мысық үш торғайды ұстаған кезде, мысық рөлі басқа балаға беріледі.
"Қағып алмай өт" (кегли) ойын жаттығуы.
(дене тәрбиесі)
Мақсат-міндеттер: балалардың кегли арасымен баяу және ептілекпен өтуге дағдыландыру; көз мөлшерін, тепе-теңдікті, вестибуляр аппаратын дамыту.
Балалардың шығарылған материалмен ойындары, қалақша мен қалыптарды дұрыс қолдануды, пішіндер дайындау біліктілігін үйрету.
Еңбекке баулуға арналған тапсырма: құмды құмсалғышқа жинау.
Мақсат-міндеттер: ұқыптылыққа тірбиелеу.
	Гүлзардағы гүлдерді бақылау (барқыт).
(қоршаған әлеммен таныстыру, тіл дамыту және көркем әдебиет)
Мақсат-міндеттер: барқыт гүлінің түсі сары және қызыл-сары екендігін айтқызып, гүлдердің басы дөңгелек, иісі хош, жапырақтары жұмсақ болғанын тәжірибеле байқату; гүлдерге деген қызығушылықты арттыру.
Педагог гүлге аллергиясы бар, аса сезгіш балаларды іс-тәжірибеге қатыспау амалдарын ескеру керек.
Өсімдіктерге қалай күтім жасайтынын сұрау. Сөйлеуді, ойлауды, сұлулықты көре білуді дамыту.
Музыкалық-динамикалық үзіліс: "Гүлдер".
(музыка)
Балалар музыка ырғағымен мәтінге және ересектің көрсетуіне сәйкес қимыл-қозғалыстарды орындайды.
Жұмбақтар шешу. "Жидектер"
Көрсең өскен желісін,
Жапыраға қазтабан.
Мөлдір қара жемісін,
Қыста емес, жаз табам. (Қарақат)
Бұтағы оның инелі,
Қызыл түсті жидегі.
Жақсы көрер адаммен,
Маймаңдаған аю да. (Таңқурай)
Бұтаға ілген үлпершек,
Іші нәрлі қызыл сөл,
Теріп алып үлгерсек. (Бүлдірген)
"Ұядағы құстар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Шашыраңқы жүгіруге, бір-біріне соқтығысып қалмай, педагогтің берген белгісі бойынша әрекет етуге жаттықтыру.
«Құмырсқалар» ойын-жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, бірінің артынан бірі саппен жүруді, жүгіруді (негізгі қимылды) жетілдіру; кеңістікті бағдарлауды, қимылды үйлестіруді дамыту.
Дербес ойын әрекеті.
Мақсат-міндеттер: балаларды шағын топтармен бірлесіп, тату ойнауға дағдыландыру; ойыншықтармен жеке ойында қарапайым ойын желісі бойынша әрекеттер жасауға машықтандыру.
Еңбек тапсырмасы: ойыншықтарды құмнан қағып, тазалап, қорапқа салу.
Мақсат-міндеттер: балаларды ұқыптылыққа, тазалыққа тәрбиелеу.
	Гүлзардағы гүлдерді бақылау (космея).
(қоршаған әлеммен таныстыру, тіл дамыту және көркем әдебиет)
Мақсат-міндеттер: космея гүлінің түсі қызғылт екендігін айтқызып, гүлдердің сабағы биік, иісі хош, жапырақтары жіңішке болғанын тәжірибеле байқату; гүлдерге деген қызығушылықты арттыру.
Педагог гүлге аллергиясы бар, аса сезгіш балаларды іс-тәжірибеге қатыспау амалдарын ескеру керек.
Өсімдіктерге қалай күтім жасайтынын сұрау. Сөйлеуді, ойлауды, сұлулықты көре білуді дамыту.
Саусақ жаттығуы. «Жемістер».
Пісіп тұрған алмамын,
Тамсандырар бал дәмім.
Тіл үйірген алмұртпын.
Таңсығымын бар жұрттың.
Мына тәтті бал дәмін
Дастархандарыңа арнадым.
"Тауық пен балапандар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Балаларда белгі бойынша әрекет ету біліктіліктерін дамыту, түрлі бағытта жүгіру мен еңбектеуге жаттықтыру.
"Шеңберге дәлде" ойын жаттығуы.
(дене тәрбиесі)
Мақсат-міндеттер. Балаларды әртүрлі тәсілдермен 0,5-1,5 метр арақашықтықтағы нысанаға (төмен, жоғары) лақтыруды жетілдіру; ептілік, мергенділік қабілеттерін дамыту.
Еңбек тапсырмасы: құмды бір жерге үйіп, шелектерге салып, құмсалғышқа апару.
Мақсат-міндеттер: қарапайым еңбек әрекеттерін орындауға баулу.
Балалардың шығарылған материалмен дербес-ойын әрекеті.
Шығарылған материалдар: күрекшелер, сыпырғыштар, қырғыштар, қалыптар.
	Шөпті бақылау
(қоршаған әлеммен таныстыру, тіл дамыту және көркем әдебиет)
Мақсат-мідеттер: балалардың шөпке және онда жасырынатын жәндіктерге (қоңыз, құмырсқа, инелік, маса, көбелек) қызығушылығын ояту; олардың сыртқы белгілеріне қарай ажырата білуге, атауға үйрету.
Педагог шөптің арасында әртүрлі жәндіктердің жасырынып жүруі мүмкін екенін көрсетеді.
Балалармен бірге шөп арасында өмір сүретін жәндіктерді бақылауды ұсынады. Оларға зиян келтіруге болмайтынын, қолмен ұстауға тыйым салынатынын түсіндіреді. Жәндіктерді белгілі бір қашықтықтан бақылау ұсынылады.
"Жалауға жүгір" қимылды ойыны.
(дене тәрбиесі)
Мақсат-міндеттер: балаларды берілген түсті туға қарай жүгіруге, көрнекі белгіге қарай бағыт алуға үйрету; жылдамдықты, кеңістікте бағдарлану қабілетін дамыту.
Педагог алаңның үш бөлігіне үш түрлі түсті туды орналастырады.
— Балалар, тулардың түстері қандай? (Қызыл, сары, көк). Жарайсыңдар. Енді мен айтқан түстегі туға қарай жүгірейік. Мұқият болыңдар!
Педагог қандай туға жүгіретінін атайды, балалар сол туға қарай жүгіреді.
— Қызыл (сары, көк) туға жүгір!
Педагог балалардың бір-бірімен соқтығыспауын, арақашықтықты сақтауын бақылайды.
"Төбешіктен төбешікке" қимыл-қозғалыс ойыны.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, алға қарай ұмтыла қос аяқпен затқа дейін (10-15 сантиметр) секіруге жаттықтыру; зейінділікке, ептілікк тәрбиелеу.
Ересектердің еңбек әрекетіне еліктеу, тапсырма: гүлдерді, өсімдіктерді (төсектегі көгөністерді) суару.
Мақсат-міндеттер: гүлдер мен өсімдіктерді суаруға қызығушылық ояту, құйғышты дұрыс ұстауға, су ағысын бақылауға үйрету; үлкендерге көмектесуге ұмтылдыру, еліктеу арқылы кішкентай құйғыштардан су құюды меңгерту; өсімдікке қамқорлық сезімін тәрбиелеу.
Балалардың өз бетінше ойын әрекеті (ұйымдастырылған)
Сыртқа шығарылатын материалдар: күректер, сыпырғыштар, зембілдер, қалыптар, қарындаштар, қағаздар.
	Тауық пен балапандарын бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: үй құстарының тіршілігі жайында түсініктерді тиянақтау; балапан мен тауықты негізгі айырмашылығын байқауға бейімдеу; қамқорлыққа тәрбиелеу.
Үй құстарының суреттері мен ойыншықтарын қарастыру.
Суреттегі үй құсын атау, оның дауысымен дыбыстауға жаттықтыру: "қытқыт-қыт", "ко-ко-ко", "пи-пи-пи".
"Екі көңілді қаз" қимыл-қозғалыс ойыны.
(дене тәрбиесі)
Мақсат-міндеттер: еліктеу қимылдарын орындау біліктіліктерін қалыптастыру; үй қаздары жайындағы ұғымдарды тиянақтау.
"Екі көңілді қаз".
Екі қаздай жүрейік,
Мойындарды созайық. (Бірінен бірі соң бір бағанда, мойынды созып жүру, екі қолды көтеріп, түсіріп, екі санның жағына соққылау)
Қаздар дейді: Ға-ға-ға!
Барайық біз базарға! (Сөздерді қайталап жүру)
Базарға баруға болмайды,
Шығыңдар көгалға! (Бағаннан шығып, алаңға шашырап жүгіру, шоқайып отыру, қолдармен тізені соққылау)
Ахметова Д.
"Допты ұста" ойын жаттығуы.
(дене тәрбиесі)
Мақсат-міндеттер: 50 см қашықтыққа тәрбиеші лақтырған допты ұстап алуға жаттықтыру.
Еңбек тапсырмасы: гүлзарда өскен гүлдерді суару.
Мақсат-міндеттер: қарапайым еңбек дағдыларын қалыптастыру; қамқорлыққа тәрбиелеу.
Шығарылған материалмен ойындар.

	Серуеннен оралу
	(мәдени-гигиеналық дағдылар, қоршаған әлеммен таныстыру)
Балаларды топқа тәртіппен кіруге машықтандыру; белгілі бір ретпен киіну және шешіну, әртүрлі ілгектерді қолдана білу әрекеттерін қадағалау; киіміндегі олқылықты байқау және оны өз бетінше, ересектердің көмегімен ретке келтіруге үйретуді жалғастыру.
Өз киімдерімді ажыратамын,
Сөре, ілмекте болғандарын ұнатамын.
Шкаф есігін ашқан кезде,
Өз орындарынан тауып аламын. (Дина Ахметова)

	Гигиеналық шаралар
	Ересектің бақылауымен бетін, қолдарын ластанған кезде және тамақтың алдында өз бетінше жуу, беті мен қолын жеке орамалмен құрғатып сүрту, ересектің көмегімен өзін ретке келтіру. Жеке заттарды (қол орамал, орамал, тарақ, түбек) қолдануға баулу.
Қанеки, қаздар, қаздар,
Суға сүңгіп, шомылыңдар!
Шомылып-шомылып,
Жұмсақ шөпке қоныңдар! (Д. Ахметова)

	Түскі асқа дайындық
	(мәдени-гигиеналық дағдылар)
Қажет болса, тамақтанар алдында балалармен бірге ойыншықтарды орнына жинау, қолдарын жуғызу.

	Түскі ас
	Көркем сөз.
Қасықтарымыз біздің,
Таңқалдырар барлығын!
Қасықтарым сиқырлы,
Тауысады тағамды.
Міне тағам, міне ас,
Қасық түк те қалдырмас!
(мәдени-гигиеналық дағдылар)

	Күндізгі ұйқы
	(мәдени-гигиеналық дағдылар, тіл дамыту және көркем әдебиет, музыка)
Музыкалық композицияны тыңдау: «Бесік жыры» (халық ауыз әдебиеті).
Баланың психофизикалық әлеуетін қалпына келтіру. Желдету. Тыныштықты сақтау.

	Ұйқыдан тұру
	Тақпақ-оятпақ: "Әтеш".
Жата ғой, жата ғой,
Демалып, ұйықтай ғой.
Төсекте: Әтеш ұйықтайды" – б.қ. арқада жатып, қолды бастан жоғары созу, аяқ бірге. Бір қолды жоғары, созылу, әтеш оянды. 3р.
Әтеш бидай іздейді"­ – б.қ. отырып, аяқты айқастыру, қол белде, басты солға, алдыға, солға еңкейту. 3р.
Әтеш су ішеді"­ – б.қ өкшеде отырып, қол түсірулі, тізерлеп тұру, қол жоғары, алдыға және астыға қол созып еңкею, б.қ. оралу.
Әтеш секіреді" ­– б.қ. аяқ бірге, қол белде. 20с. (дене тәрбиесі)

	Бесін ас
	Мақсаты: асты ішудегі әдептерді қабылдауға мүмкіндіктер жасау.
Көркем сөз.
Қойдым астың дәмдісін,
Тәбетін тез ашылсын.
Қасықпен көр дәмін,
Тауысып же бәрін!
Тамақты тауысқаннан кейін ғана үстелден тұру, орындықты үстел астына жылжыту, алғыс айту.

	Тәрбиеші
мен
балалардың
еркін
әрекеті
	"Марғаумен ойнайық" (пәндік әрекет пен құрама және динамикалық ойыншықтармен ойындар).
(қоршаған әлеммен таныстыру)
Мақсат-міндеттер: марғау туралы (дене бітімі, шығаратын дыбысы, қимылы жайында) нақтылылау; ойынға ілесу қабілеттерін арттыру.
Құрастыру: "Марғауға арналған үйшік".
Мақсат-міндеттер: құрылыс материалдарының бөлшектерімен тәжірибе жасауды ынталандыру.
(құрастыру)
Саусақ гимнастикасы.
Жидектерді жұламыз,
Себеттерге жинаймыз
Себетіміз толғанда,
Құстарға таратамыз.
	"Марғау қайда жасырынды?" дидактикалық ойыны.
(тіл дамыту және көркем әдебиет)
Мақсат-міндеттер: балаларды сөйлеуде үстеуді қолдануды жаттықтыру, сөйлеудің грамматикалық құрылымын қалыптастыру.
Педагог марғау ойыншығын белгілі жерлерде жасырып жатады да, марғаудың қайда жасырынғаны сұрайды. Балалар: марғау үстелдің астында, орындықтың үстінде, шкафтың атында, теледидар алдында, екі баланың арасында жасырынды - деп жауап айтады.
	Қ. Баянбаевтің "Арғымақ" өлеңін оқу.
(тіл дамыту және көркем әдебиет)
Мақсат-міндеттер: балалардың тақпақты мәнерлеп оқуға машықтандыру; сөйлеу мәнерін жетілдіру, есте сақтау қабілетін дамыту.
"Естиміз-істиміз" ойын-жаттығуы.
(дене тәрбиесі)
Мақсат-міндеттер: қимыл-қозғалысты таныс өлеңдердің сөзіне сәйкес орындауды үйрету.
	Дидактикалық ойын: "Енесін тап" (шағын топтармен).
(қоршаған әлеммен таныстыру, тіл дамыту және көркем әдебиет)
Мақсат-міндеттер: балалардың үй жануарларымен олардың төлдері жайлы білімдерін бекіту.
Мүсіндеу: "Шалқан".
(мүсіндеу)
Мақсат-міндеттер: "Шалқан" ертегісінің желісін еске түсіру, екі қолмен дөңгелектеу қимылдары арқылы шалқанның денесін мүсіндеп шығаруға бейімдеу; ұсақ қол моторикасын дамыту.
Құралдары: тақтайшалар, ермексаз бөліктері.
	Ертегі мағынасын қабылдау: "Шұбар тауық балаларда қонақта".
(тіл дамыту және көркем әдебиет)
Мақсат-міндеттер: "Шұбар тауық" ертегісі желісіне деген қызығушылықты арттыру; мәнерлеп сөйлеу үлгісін қабылдауға бейімдеу.

	
	"Үй жануарлары»" салынбалы жақтаулары бар ойын тапсырмасы.
(қоршаған әлеммен таныстыру, тіл дамыту және көркем әдебиет)
Мақсат-міндеттер: үй жануарларын сәйкес жақтауға орналастыру іскерліктерін қалыптастыру; ұсақ қол моторикасын, ойлау қабілетін дамыту.
	"Не қалай дыбыстайды?" ойын-жаттығуы.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларды үй жануарларының дыбысына еліктеуге жаттықтыру; "дыбыстау мәнерін", артикуляцияны жетілдіру.
Құралдары: үй жануарларының суреттері.
Күрделендіру амалы: еліктеу сөзін айтып болғаннан кейін етістік сөзбен айтуға шақыру.
Мысалы, ат кісінейді, қой маңырайды, сиыр мөңірейді, ит үреді, мысық мияулайды.
	"Құмда жасырынған ойыншық".
(сенсорика, тіл дамыту және көркем әдебиет, қоршаған әлеммен таныстыру)
Мақсат-міндеттер: Балалардың сенсорлық тәжірибесін байытуды жалғастыру; саусақтардың ұсақ моторикасын дамыту үшін заттармен әрекет жасау, балалардың сенсомоторлық "көз бен қолды" үйлестіру. Балалардың түйсік, ойлау, елестету қабілеттерін дамыту; қоршаған заттар туралы алғашқы ұғымдарын жетілдіру.
	"Әженнің ауласының тұрғындары" ойын-жағдаяты.
(тіл дамыту және көркем әдебиет)
Мақсат-міндеттер: балаларды үй жануарларының тіршілігі жайында көп білуге ынталандыру; қабылдау, зейін, ойлау, байланыстырып сөйлеу қабілетін дамыту.
Құралдары: үй жануарлырының тіршілігі жайындағы сюжетті сурет.
	"Пирамиданы құраймыз" ойыны.
(сенсорика)
Мақсат-міндеттер. Берілген заттардың 3-4 сенсорлық қасиеттеріне байланысты таңдауды жүзеге асыра отырып, түсі, көлемі, өлшемі бойынша әртекті заттарды салыстыру, заттардың санын ажырату (біреу-көп); "көз бен қолдың" сенсомоторлық кеңістіктік үйлесімділігін дамыту; қабылдауды, ойлауды дамыту.
Түрлі-түсті шеңберлерден,
Пирамида құраймын,
Ең үстіңгі түсті алып,
Қайта кілемге шашамын.

	Серуенге дайындық
	"Аңдарға түймелерін түймелеуге көмектесейік" дидактикалық тапсырмасы.
Мақсат-міндеттер: түймені түймелеу дағдысын қалыптастыруды жалғастыру; шұлықтан бастап, гольфіні, шұлық киюді үйрету.
	Ойын алаңында қимыл-қозғалыс ойындарын өткізу барысында:
- ойын шартын мұқият тыңда;
- ойынды тәрбиешінің белгісі бойынша баста;
- белгіленген жерде ғана ойна;
- лақтыру кезінде жолдасына қарай дәлдеме;
- белгіден кейін ғана допты лақтырып артынан жүгір;
- ойын кезінде бір-бірінді итерме.
Мақсат-міндеттер: балаларды ойындар барысында ережелерді сақтауға бейімдеу.
	"Нені киесің?" дамытушы жаттығуы.
(қоршаған әлеммен таныстыру, тіл дамыту және көркем әдебиет)
Мақсат-міндеттер. Балаларды киіну тәртібіне баулу; киім үлгілерін атап, қайда киетінін айтып беруге ынталандыру. Белгілі бір ретпен киіну және шешіну, әртүрлі ілгектерді қолдана білуді, киімдерін шкафқа немесе орындыққа ұқыпты бүктеп қоюды бекіту. Балалардың сөздік қорын киім, аяқкиім атауларын білдіретін зат есімдермен байыту.
Құралдар: қуыршақтың киімдері (киім үлгілерінің жеке суреттері немесе жаңа киімдердің үлгілері).
	"Тілалғыш түймелер мен баулар".
Мақсат-міндеттер: балаларда өзіне-өзі қызмет көрсету дағдыларын қалыптастыру, аяқ киімнің бауын тағуды үйрету, түймелеудің басқа түрлерін қолдануға жаттықтыру, (түймелер, жапсырғыштар, жүгіртпелер).
	"Біз қуыршаққа қонжыққа қонаққа баруға қалай көмектестік" ойын-жағдаяты.
Мақсат-міндеттер: балаларды өз киімдерін танып, атауға, оларды рет-ретімен киюге, өз шкафын белгіленуі (суреті) бойынша табуға, шкафқа тиянақты бүктеп салуға үйрету.

	Серуендеу
	Күнді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға күннің адамға, жан-жануарға, өсімдіктерге қажеттігін көрсету (жапырақтардың түсі жасыл, гүлдерді түсі ашық, адамдар жылы киімін жазда кимейді, бақшадағы көгөніс, жидектер тез піседі); ұғымталдыққа, байқағыштыққа тәрбиелеу.
"Мысық пен тышқандар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Үйлесімді қимылдауға, кейбір кейіпкерлердің қарапайым әрекеттерін жеткізе білуге ынталандыру. Кеңістікті бағдарлауға баулу. Қауіпсіздікті қадағалау.
- Тышқан шықты інінен,
"Сағат неше болды?"- деп,
Бауды тартып қалып еді,
Дүңгірледі барлық жер.
Тышқан қорқып қайтадан,
Кіріп кетті ініне.
Құрастыру жаттығуы: "Марғауға арналған үйшік" (жеке топтармен).
(құрастыру)
Мақсат-міндеттер: құрылыс материалдарының бөлшектерімен тәжірибе жасау әрекеттерін ынталандыру.
"Қайда сыңғырлайды?" қимыл-қозғалыс ойыны.
(дене тәрбиесі)
Мақсат-міндеттер: балалардың зейіндері мен кеңістікті бағдарлауын дамыту; ойын барысында қаупсіздікті қадағалау.
Еңбек тапсырмасы: ойыншықтарды құмнан қағып, тазалап, қорапқа салу.
Мақсат-міндеттер: балаларды ұқыптылыққа, тазалыққа тәрбиелеу.
	Желді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: балаларға желді, жапырақтарға, шөпке, гүлдердің сабақтарына, жалауларға, бұлттарға қарап байқауға болатынын көрсету; желдің баяу және қатты соққанын байқауға дағдыландыру; зеректікке, табиғи құбылыстарға деген қызығушылықты арттыру.
"Балапандар мен күшік" қимыл-қозғалыс ойыны.
(дене тәрбиесі)
Мақсат-міндеттер: балаларды еліктеу қимылдарын жасауға ынталандыру; ойын желісіне, белгі бойынша бірінің соңынан бірі баяу жүру және бір бағытта жүгіру қабілеттерін жетілдіру; кеңістікті бағдарлау, зейін қабілеттерін, жағымды эмоцияларды дамыту.
Балапандар ұқсап балпаңдап жүруді көрсету.
Күшіктің жүрігіп келуін байқап - жан-жаққа тарап жүгіру.
Біз көңілді балапан үйректерміз,
Балпаң, балпаң етіп жүреміз.
Күшік келіп үрісе -
Жан-жаққа жылдам жүгіреміз.
Педагог балаларды, балапандарға жақсы еліктегендері үшін, мақтап жүреді.
"Допты қақпаға тигіз" қимылды жаттығуы.
(дене тәрбиесі)
Мақсат-міндеттер. Балаларды допты тура бағытта 0,5-1,5 метр арақашықтыққа, "қақпа" астына домалатуға дағдыландыру; дәлдікке, ептілікке, зеректікке баулу.
"Күшікке арналған тәттілер" ойын жаттығуы.
Мақсат-міндеттер: ермексазды ширату біліктіліктерін қалыптастыру.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.
	Аулашының еңбегін бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттер: аулашы қолға сыпырғыш алып, ауланы қоқыстар сыпыранынына, тазаланған аулаға көңіл аудару; ересек адамның еңбегіне қызығушылық тудыру.
Аулашы шықса алаңға,
Сырыпғыш түспейді қолынан.
Қураған жапырақ, қоқысты
Таба алмайсын оның жолынан
Д. Ахметова.
"Ұшақтар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге мазмұны қарапайым қимылды ойындар ойнауға ынталандыр Балаларды белгі бойынша қимылдарын өзгеруге: алаң кеңістігін пайдаланып, бірін-бірі түртпей, жүгіруге және бір-біріне жақын бір жерде отырып, демалуға - машықтандыру; ұшақ қимылына еліктеуге ынталандыру; зеректікке, ұйымшылдыққа тәрбиелеу.
Еңбек тапсырмасы: құмсалғыштың бетін қоқыс бұталардан тазалау.
Мақсат-міндеттер: ұқыптылыққа, тазалыққа тәрбиелеу.
Балалардың шығарылған материалмен дербес ойын әрекеті.
"Ирелеңдеген жолдармен" ойын жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүруді) жетілдіру; асфальт бетіне салынған ирелеңдеген сызықтардың бойымен жүруге жаттықтыру.
"Марғауға арнап жіп орамын мүсіндеп береміз" ойын жаттығуы.
Мақсат-міндеттер: балалардың ұсақ қол моторикасын дамыту; зейінділікке, шапшаңдыққа тәрбиелеу.
	Көліктерді бақылау.
(қоршаған әлеммен таныстыру, тіл дамыту және көркем әдебиет)
Мақсат-міндеттері. Көлік құралдарының кейбір түрлерін бекіту. Жолдардағы қауіпсіздіктің қарапайым ережелері, көліктер, көше, жол туралы бастапқы түсініктерді қалыптастыруды жалғастыру. Ересектердің сөзін түсінуге, қарапайым сұрақтарға (Кім? Не? Не істейді?) жауап беруге ынталандыру.
Көшеге жолдар төселген,
Ұзын жолдар және кең.
Жолдар үстімен түп-түзу
Көліктертер жүреді зу-у.., зу-у... . (Д. Ахметова)
Балаларға автобустың, жеңіл көліктің дөңгелектері, моторы, рулі бар екенідігін түсіндіру. Олардан көліктерді кім жүргізетінін, кімді тасымалдайтынын сұрау.
"Күшікті қуып жет" қимыл-қозғалыс ойыны.
(дене тәрбиесі)
Мақсат-міндеттер: бір-біріне соғылмай жүгіру біліктілігін қалыптастыру.
"Кегльді қағып ал" жаттығуы.
(дене тәрбиесі)
Мақсат-міндеттер: допты тура бағытта домалатып, алшақ тұрған кегльді қағып түсіруге дағдыландыру; дәлдікке, ептілікке, зеректікке баулу.
Еңбек тапсырмасы: қурап түсіп жатқан жапырақтарды жинау.
Мақсат-міндеттер: тазалыққа, қарапайым еңбек дағдыларына баулу.
	Ауладағы құстарды бақылау. Торғай
(қоршаған әлеммен таныстыру, тіл дамыту және көркем әдебиет)
Мақсат-міндеттер. Аулаға ұшып келетін құстарды (торғай, көгершін, қарға) бақылауға баулу. Оларды ажырату және атау, сипаттамалық ерекшеліктерін ажырата білу. Ересектердің сөзін түсінуге, қарапайым сұрақтарға (Не? Не істейді?) жауап беруге ынталандыру. Қауіпсіздік: құстарға жақындамауды ескерту.
«Торғай» саусақ жаттығуы.
(тіл дамыту және көркем әдебиет)
Торғай, торғай, (алақанды ашып-жабу)
Шиқ-шиқ! (екі қолды жоғары көтеру, қайта түсіру)
Қаптың аузын ашайын, (алақанды ашу)
Құстарға жем шашайын. (екі қолдың алақанын жан-жаққа сермеу)
"Ұядағы құстар" қимыл-қозғалыс ойыны.
(дене тәрбиесі)
Мақсат-міндеттер. Балаларды ересектермен бірге қимылдары жеңіл, мазмұны қарапайым қимылды ойындар ойнауға ынталандыру. Шашыраңқы жүгіруге, бір-біріне соқтығысып қалмай, педагогтің берген белгісі бойынша әрекет етуге жаттықтыру.
"Көпір үстімен жүреміз" жаттығуы.
(дене тәрбиесі)
Мақсат-міндеттер. Балалардың ойынға қызығушылығын дамытуға ықпал ете отырып, негізгі қимылдарды (жүгіруді) жетілдіру; көлбеу тақтайдың бетімен (сызықтармен шектелген (ені 20-25 сантиметр, ұзындығы 2-2,5 метр) жіптің бойымен), тепе-теңдікті сақтап, жүруге ынталандыру, ептілікке тәрбиелеу.
"Сиыр мен бұзауға арнап қоршау тұрғызамыз" ойын жаттығуы.
(қоршаған әлеммен таныстыру, тіл дамыту және көркем әдебиет)
Мақсат-міндеттер: түрлі тәсілдермен қоршау құрастыру іскерліктерін дамыту.
Еңбек тапсырмасы: ойын аяқталғаннан кейін барлық заттарды жинастыру.
Мақсат-міндеттер: балаларды ұқыптылыққа, тазалыққа тәрбиелеу.

	Серуеннен оралу
	"Сылдыр, сылдыр, сылдыр су…" ойын жағдаяты.
"Сылдыр, сылдыр, сылдыр су…" тақпақ-жаттамағын оқу.
Мақсат-міндеттер: сабынды ыдысынан алуға үйрету, үлкендердің көмегімен, қолдарын сабындап, сабынды орнына қою, алақандарыңды бір-біріне ысқылап, сабынды шайып тастау, сүлгілерінің орнын білу. Ересек адамның көмегімен қолдарын құрғатады.

	Кешкі ас
	Мақсат-міндеттер: асты ішудегі әдептерді қабылдауға мүмкіндіктер жасау.
Көркем сөз.
Қойдым астың дәмдісін,
Тәбетін тез ашылсын.
Қасықпен көр дәмін,
Тауысып же бәрін!
Тамақты тауысқаннан кейін ғана үстелден тұру, орындықты үстел астына жылжыту, алғыс айту.

	Тәрбиеші
мен
балалардың
еркін
әрекеті
	Кітап бұрышында: өткен тақырыптар бойынша суреттерді қарау, сипаттап айту; ертегілерді есте жаңғырту, кейіпкерлердің сөздерін қайталау. (тіл дамыту және көркем әдебиет)
Музыкалық аспаптармен ойындар. Білім күніне арналған әндер тыңдату. (шығармашылық дағдылар, музыка)
Өнер бұрышында ойыншықтар тақырыбында сурет салу, мүсіндеу, жапсыру, құрастыру. (шығармашылық, сурет салу, мүсіндеу, жапсыру, құрастыру)
Қолдың ұсақ және ірі моторикасын дамытатын ойындар. (танымдық дағдылар)

	Үйге қайту
Ата-анаға кеңес
	Ата-аналармен бірге «Жидектер» тақырыбына альбом жасау.
	"Баланы үй жануарына деген сүйіспеншілікке баулу қажет пе?" тақырыбына кеңес.
	"Үй жануарлары туралы ертегілерді оқып берейік" тақырыбына кеңес.
	Ата-аналарға кеңес: «Абайлаңыз, улы жидектер!»
	"Менің досым" атты үй жануарлары туралы фото көрме.


